AFRICAN SWINE FEVER LAKA HIM THEIH NANA CHAMPHAI DISTRICT MAGISTRATE THUCHHUAH,"720/2024-2025 Champhai, the 7th June, 2024: A.H & Vety. Department atanga thu dawnin a tarlan danin Mizoram District hmun hrang hrangah vawk natna hri hlauhawm tak, African Swine Fever (ASF) leng mekin ziaawm lam a pan thei lova. He hri leng avang hian Champhai District-in harsatna a tawh lohna tur leh vawk vulhtute'n he hri avanga harsatna an tawh lohna turin Pu James Lalrinchhana, District Magistrate, Champhai District chuan Sec. 144 CrPC, 1973 (Act II of 1973) in thuneihna a pek angin khapna thupek hetiang hian a chhuah. 1) Champhai District chhungah ram dang leh state dang bakah district dang atanga vawk, vawksa leh vawksa atanga siam reng reng lakluh phal a ni lo. 2) District dang atanga vawk, vawksa leh vawksa atanga siam lak luh leh thawn chhuah khap tlat a ni. 3) District chhung veng dang/khaw dang atanga vawk, vawksa leh vawksa atanga siam lak luh leh thawn chhuah khap tlat a ni. 4) Vawk damlo talh khap tlat a ni. 5) Vawk damlo a awm chuan dah hran vat tur a ni a, vawk thi reng reng thuk taka phum tur a ni. 6) Vawk thi leh damlo an awmin A.H. & Vety Official-te hriattir vat tur a ni. He thupek zawm lo tu chu IPC Sec. 188 hmanga hrem an ni ang. He thupek hian chhuah a nih (June ni 7, 2024) atanga thla hnih (2) chhung a huam ang.",Dated: 7 th Jun 24 8:30 PM,https://dipr.mizoram.gov.in/post/african-swine-fever-laka-him-theih-nana-champhai-district-magistrate-thuchhuah1717772459